Bruker dronebilder i jakten på gjerningsmennen etter russevoldtekter
ARTIKKELEN ER OVER FIRE ÅR GAMMEL – Vi jobber for fullt med å hente inn og analysere disse bildene nå. Hvis det har vært noen droner i luften rundt de aktuelle tidspunktene, så kan det være filmet ting som er interessant for oss, sier politiinspektør Kari-Janne Lid i Oslo politidistrikt. Politiet etterforsker to voldtekter etter den tre dager lange russefesten på Tryvann forrige helg. Oslo-ordfører Fabian Stang advarer mot russevoldtekter.Ved 01-tiden natt til fredag 1. mai skal en kvinne ha blitt overfalt og voldtatt inne på et av toalettene som sto nærmest scenen. Politiet har følgende beskrivelse av gjerningsmennene: Mann 1: Nordisk utseende gutt, ca. 180 cm høy, tynn og med halvlangt hår. Rød russebukse, mørk parkasjakke og med en hettegenser under jakken. Han hadde et mørkeblått tørkle m/hvit skrift som pannebånd. Mann 2: Noe mørk i huden, ca. 180 cm høy, kraftig kroppsbygning, veltrent. Rød russebukse, stor jakke og med samme type pannebånd som den andre gutten. Han snakket noe gebrokkent norsk. Begge skal ha hatt såkalte glow-striper på kinnene.En gang mellom 23 og 23.30 fredag 1. mai skal den andre voldtekten ha funnet sted på tribunen ved hovedscenen på Tryvann. Politiet har gått ut med beskrivelse av tre gjerningsmenn: Mann 1: Mørkt hår Mann 2: Lyst hår med litt lengde, markerte ansiktstrekk; markerte kinnben og hake, grå collegegenser, Uggs og fløyte rundt halsen Mann 3: Mørkt, litt krøllete hår Alle tre var lyse i huden, hadde russebukse og pannebånd med hvit tekst.Politiet har sikret russedressene til de to fornærmede kvinnene. – Krimteknikere jobber med klærne og sender prøver til analyser hos Folkehelseinstituttet. Vi satser på at vi i løpet av uken får svar på om det er funnet DNA som kan stamme fra gjerningsmennene på klærne, sier Lid. Samtidig gjennomføres det avhør av vitner. – Vi avhører personer som kan ha opplysninger i saken. Noen vitner har bilder som vi undersøker, sier Lid. Lederen for avsnittet for seksualforbrytelser oppfordrer alle som tror de kan ha interessante opplysninger om å ta kontakt med politiet. Russejentene: – Vi går alltid to og to sammenI tillegg til de to sakene på Tryvann, ble det forrige helg anmeldt en voldtekt i forbindelse med et russetreff i Tønsberg. En 18 år gammel mann er siktet i saken. Han nekter straffskyld. Politiet etterforsker også en voldtekt under russetreffet på Fredriksten festning 25. april. Ingen er pågrepet i saken hvor politiet jakter på flere gjerningsmenn.
Politiet håper oversiktsbilder fra luften kan hjelpe dem i jakten på gjerningsmennene etter voldtektene på Tryvann.